CELEX: 32019R2127
Language: lv
Date: 2019-10-10 00:00:00
Title: Komisijas Deleģētā Regula (ES) 2019/2127 (2019. gada 10. oktobris), ar ko attiecībā uz konkrētu Padomes Direktīvas 91/496/EEK, Direktīvas 97/78/EK un Direktīvas 2000/29/EK noteikumu piemērošanas datumu groza Eiropas Parlamenta un Padomes Regulu (ES) 2017/625 (Dokuments attiecas uz EEZ)

12.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 321/111
               
            
         KOMISIJAS DELEĢĒTĀ REGULA (ES) 2019/2127
         (2019. gada 10. oktobris),
         ar ko attiecībā uz konkrētu Padomes Direktīvas 91/496/EEK, Direktīvas 97/78/EK un Direktīvas 2000/29/EK noteikumu piemērošanas datumu groza Eiropas Parlamenta un Padomes Regulu (ES) 2017/625
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (1), un jo īpaši tās 149. panta 2. punktu un 165. panta 3. punktu,
         tā kā:
         
                     (1)
                  
                  
                     Eiropas Parlamenta un Padomes Regula (ES) 2017/625 izveido tiesisko regulējumu oficiālajām kontrolēm un citām oficiālajām darbībām, kurās verificē Savienības pārtikas un dzīvnieku barības tiesību aktu piemērošanas pareizību. Tiesiskais regulējums aptver tiem dzīvniekiem un precēm veiktās oficiālās kontroles, kuri Savienībā tiek ievesti no trešām valstīm.
                  
               
                     (2)
                  
                  
                     Ar Regulu (ES) 2017/625 no 2019. gada 14. decembra tiek atceltas Padomes Direktīvas 91/496/EEK (2) un 97/78/EK (3). Turklāt tā groza Eiropas Parlamenta un Padomes Regulu (ES) 2016/2031 (4), lai atceltu Padomes Direktīvu 2000/29/EK (5).
                  
               
                     (3)
                  
                  
                     Lai izvairītos no regulējuma trūkuma, kura dēļ attiecībā uz Regulas (ES) 2017/625 47. panta 2. punktā, 48. pantā, 51. panta 1. punkta b), c) un d) apakšpunktā, 53. panta 1. punkta a) apakšpunktā, 54. panta 1. un 3. punktā un 58. panta a) punktā minētajiem jautājumiem tiktu atlikta īstenošanas un deleģēto aktu pieņemšana, Regulā (ES) 2017/625 ir paredzēts, ka attiecīgos Padomes Direktīvas 91/496/EEK un 97/78/EK un Direktīvas 2000/29/EK noteikumus turpina piemērot līdz 2022. gada 14. decembrim vai agrākam datumam, kurš ir jānosaka Komisijai. Kas attiecas uz Direktīvu 2000/29/EK, šādam agrākam datumam ir jābūt vēlākam par Regulas (ES) 2017/625 piemērošanas datumu.
                  
               
                     (4)
                  
                  
                     Saskaņā ar Regulas (ES) 2017/625 53. panta 1. punkta a) apakšpunktu ir pieņemts deleģētais akts, kurš reglamentē oficiālās kontroles kontrolpunktos, kas nav robežkontroles punkti. Šis tiesību akts stāsies spēkā 2019. gada 14. decembrī. Taču attiecībā uz minētās regulas 47. panta 1. punkta c) apakšpunktā minēto augu, augu produktu un citu objektu sūtījumu kategorijām to sāks piemērot tikai no 2020. gada 14. decembra. Tādēļ attiecīgos Direktīvas 2000/29/EK noteikumus būtu jāturpina piemērot līdz 2020. gada 13. decembrim.
                  
               
                     (5)
                  
                  
                     Saskaņā ar Regulas (ES) 2017/625 54. panta 3. punktu ir pieņemts īstenošanas akts, kurš reglamentē to identitātes un fizisko kontrolpārbaužu biežumu, ko veic, Savienībā ievedot dzīvniekus un preces. Šis tiesību akts stāsies spēkā 2019. gada 14. decembrī. Taču attiecībā uz minētās regulas 47. panta 1. punkta c) apakšpunktā minēto augu, augu produktu un citu objektu sūtījumu kategorijām to sāks piemērot tikai no 2022. gada 14. decembra. Tādēļ attiecīgos Direktīvas 2000/29/EK noteikumus būtu jāturpina piemērot līdz 2022. gada 13. decembrim.
                  
               
                     (6)
                  
                  
                     Papildus iepriekš minētajam saskaņā ar Regulas (ES) 2017/625 47. panta 2. punkta a) apakšpunktu ir pieņemts īstenošanas akts, ar ko tiek izveidots to dzīvnieku un preču saraksts, uz kuriem, tos ievedot Savienībā, jāattiecina sistemātiskas oficiālās kontroles. Komisijas Deleģētā regula (ES) 2019/478 (6) sarakstā norādāmās kategorijas papildinājusi ar kombinētiem produktiem. Taču prasības, kas ar Komisijas Deleģēto regulu (ES) 2019/625 (7) izvirzītas attiecībā uz šādu produktu ievešanu Savienībā, tiks piemērotas tikai no 2021. gada 21. aprīļa. Pašreizējās prasības, kas izvirzītas kombinētiem produktiem, joprojām tiks piemērotas līdz 2021. gada 20. aprīlim. Tādēļ ir vajadzīgi pārejas pasākumi attiecībā uz Direktīvas 97/78/EK noteikumiem, kuri reglamentē Regulas (ES) 2017/625 47. panta 2. punkta a) apakšpunktā minētos jautājumus, kas saistīti ar kombinētiem produktiem.
                  
               
                     (7)
                  
                  
                     Saskaņā ar Regulas (ES) 2017/625 47. panta 2. punkta b) apakšpunktu un 58. panta a) punktu ir pieņemti īstenošanas akti, kas reglamentē attiecīgi to preču saraksta izveidošanu, kam piemēro uz laiku pastiprinātas oficiālas kontroles (ievedot Savienībā), un vienotā sanitārā ievešanas dokumenta (VSID) formātu. Šie akti tiks piemēroti no Regulas (ES) 2017/625 piemērošanas dienas.
                  
               
                     (8)
                  
                  
                     Saskaņā ar Regulas (ES) 2017/625 48. pantu un 51. panta 1. punkta b), c) un d) apakšpunktu ir pieņemti deleģētie akti, kuri reglamentē atbrīvojumus no oficiālajām kontrolēm, kas tiek veiktas robežkontroles punktos, un īpašu noteikumu izveidošanu par tranzītu un pārkraušanu. Šie akti tiks piemēroti no Regulas (ES) 2017/625 piemērošanas dienas.
                  
               
                     (9)
                  
                  
                     Tādēļ ir lietderīgi attiecīgi grozīt Regulu (ES) 2017/625.
                  
               
                     (10)
                  
                  
                     Tā kā ar šo tiesību aktu noteiktie noteikumi ir savstarpēji saistīti un tie tiks piemēroti kopā, tad tā vietā, lai noteikumus noteiktu ar vairākiem tiesību aktiem, kā rezultātā būtu vajadzīga virkne atsauču no viena tiesību akta uz citu un rastos risks atkārtoties, ir lietderīgi, ka noteikumi tiek noteikti ar vienu tiesību aktu.
                  
               
                     (11)
                  
                  
                     Regula (ES) 2017/625 un iepriekš minētās deleģētās regulas un īstenošanas regulas tiek piemērotas no 2019. gada 14. decembra, tāpēc arī šī regula būtu jāpiemēro no minētā datuma,
                  
               IR PIEŅĒMUSI ŠO REGULU.
         
            1. pants
            Grozījumi Regulā (ES) 2017/625
            Regulu (ES) 2017/625 groza šādi:
            
                        1)
                     
                     
                        regulas 149. panta 1. punktu aizstāj ar šādu:
                        
                                     
                                 
                                 
                                    “Attiecīgos Direktīvas 91/496/EEK un Direktīvas 97/78/EK noteikumus, kas reglamentē šīs regulas 47. panta 2. punkta b) apakšpunktā, 48. pantā, 51. panta 1. punkta b), c) un d) apakšpunktā, 53. panta 1. punkta a) apakšpunktā, 54. panta 1. un 3. punktā un 58. panta a) punktā minētos jautājumus, šajā regulā noteikto atbilstošo noteikumu vietā piemēro līdz 2019. gada 13. decembrim.
                                 
                              
                                     
                                 
                                 
                                    Attiecīgos Direktīvas 97/78/EK noteikumus, kas reglamentē šīs regulas 47. panta 2. punkta a) apakšpunktā minētos jautājumus, kuri saistīti ar kombinētiem produktiem, attiecīgā minētā noteikuma vietā turpina piemērot līdz 2021. gada 20. aprīlim.”;
                                 
                              
                  
                        2)
                     
                     
                        regulas 165. panta 2. punktu aizstāj ar šādu:
                        
                                     
                                 
                                 
                                    “Kas attiecas uz Direktīvas 2000/29/EK reglamentētajiem jautājumiem, šīs regulas 47. panta 2. punktu, 48. pantu, 51. panta 1. punkta b), c) un d) apakšpunktu un 58. panta a) punktu no 2019. gada 15. decembra piemēro attiecīgo minētās, tajā pašā datumā spēku zaudējošās direktīvas noteikumu vietā.
                                 
                              
                                     
                                 
                                 
                                    Kas attiecas uz jautājumiem, kurus reglamentē šīs regulas 53. panta 1. punkta a) apakšpunkts, attiecīgos Direktīvas 2000/29/EK noteikumus turpina piemērot minētā noteikuma vietā līdz 2020. gada 13. decembrim.
                                 
                              
                                     
                                 
                                 
                                    Kas attiecas uz jautājumiem, kurus reglamentē šīs regulas 54. panta 1.un 3. punkts, attiecīgos Direktīvas 2000/29/EK noteikumus turpina piemērot minēto noteikumu vietā līdz 2022. gada 13. decembrim.”
                                 
                              
                  
         
            2. pants
            Šīs regulas stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 14. decembra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 10. oktobrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 95, 7.4.2017., 1. lpp.
         
         
            (2)  Padomes 1991. gada 15. jūlija Direktīva 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (OV L 268, 24.9.1991., 56. lpp.).
         
            (3)  Padomes 1997. gada 18. decembra Direktīva 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (OV L 24, 30.1.1998., 9. lpp.).
         
            (4)  Eiropas Parlamenta un Padomes 2016. gada 26. oktobra Regula (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (OV L 317, 23.11.2016., 4. lpp.).
         
            (5)  Padomes 2000. gada 8. maija Direktīva 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 169, 10.7.2000., 1. lpp.).
         
            (6)  Komisijas 2019. gada 14. janvāra Deleģētā regula (ES) 2019/478, ar ko Eiropas Parlamenta un Padomes Regulu (ES) 2017/625 groza attiecībā uz to sūtījumu kategorijām, kam piemēro oficiālās kontroles robežkontroles punktos (OV L 82, 25.3.2019., 4. lpp.).
         
            (7)  Komisijas 2019. gada 4. marta Deleģētā regula (ES) 2019/625, ar ko attiecībā uz prasībām par lietošanai pārtikā paredzētu noteiktu dzīvnieku un preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625 (OV L 131, 17.5.2019., 18. lpp.).